‘L’àvia i el foraster’, ‘Casa en flames’ i ’10 vidas’, pròximes pel·lícules al Cine Tívoli
2025-07-24

El cinema Tívoli de Burjassot inaugura la cartellera d’octubre amb tres propostes cinematogràfiques que es projectaran, en diferents sessions, entre divendres 5 i el festiu del 9 d’octubre, dimecres. Les històries que arriben a la sala fosca del Tívoli són L’àvia i el foraster, Casa en flames i 10 vidas. Les entrades per a gaudir del millor cinema d’estrena a Burjassot tenen un preu únic de 4 euros i es poden adquirir telemàticament, en la pàgina web del Cinema Tívoli, o bé en la taquilla des de mitja hora abans de l’inici de cada projecció.

Dirigida per Sergi Miralles, L’àvia i el foraster (VOSE) és una comèdia dramàtica, en valencià, que té com a protagonista a Teresa (Neus Agulló). Teresa és la costurera del poble i, un dia, rep una proposta especial de Samir (Kendarp Metha), el pakistanés de la fruiteria, que en realitat era sastre al seu país. Els dos col·laboren, però ho han de fer en secret per por de les enraonies, al que puguen dir al poble. De sobte Teresa mor i Enric, el seu net (Carles Francino) que viu a Manchester, torna al poble en plena crisi vital. Serà llavors quan descobrisca una part de la vida de la seua àvia que, ni ell ni la gent del poble, coneixia. L’àvia i el foraster es projectarà el divendres 4, a les 20 h, el diumenge 6 a les 19.30 h, el dimarts 8, a les 20 h i el dimecres 9 d’octubre, a les 19.30 h.

Casa en flames (VOSE) és la nova pel·lícula de Dani de la Orden, una comèdia amb tints de cinema negre i amb un repartiment de luxe compost per Emma Vilarasau, Alberto Sanjuan, Clara Segura, Enric Auquer, María Rodríguez, José Pérez-Ocaña i Macarena García. La història comença amb Montse, que està emocionadísima perquè està a punt de passar un cap de setmana amb tota la família a la seua casa de Cadaqués, en la Costa Brava. Montse està divorciada des de fa temps, el seu ex té una nova parella, els seus fills han crescut i fa temps que fan la seua vida sense fer-li cap cas, però a Montse nada ni ningú aconseguirà fotre-li els ànims; fa massa temps que espera aquest moment, massa temps que somia amb ell: eixe cap de setmana serà, sí o sí, un cap de setmana ideal…, encara que per a això haja de cremar-ho tot. Casa en flames es projectarà en el Tívoli el divendres 4 i el dimarts 8 d’octubre, a les 22.30 h.

Com a proposta infantil i familiar de la setmana, arriba al Tívoli la pel·lícula 10 vidas, una film d’animació, molt felí, que arriba del Regne Unit i que tindrà les seues projeccions en el Tívoli el diumenge 6 i el diumenge 9 d’octubre, a les 16.30 h. La història presenta a Rose, que adopta a Beckett després d’atropellar-li per accident quan aquest intentava escapar de la gossera. Rose li acaronarà tant que Beckett acaba convertint-se en un gatet egoista i malcriat. De manera inesperada, Beckett perd la seua novena i última vida però no està disposat a acceptar que la seua vida en la Terra acabe i es planta a les portes del cel suplicant-li a la guardiana una última oportunitat per a poder tornar a la seua perfecta i còmoda vida amb Rose. La guardiana s’apiada d’ell i decideix donar-li altres nou vides. El que Beckett no sap és que, ara, en cada nova vida, es reencarnarà en un animal diferent tornant a la Terra com a ratolí, panerola, mofeta, gos, en fi, un suplici.

El cap de setmana del 12 i el 23 d’octubre, el Tívoli rep l’esgarrifós regresi de…Joker.